Diari Oficial de la Generalitat Valenciana


Sumari del DOGV 6267, del 14-05-2010 (2010/5287)

RESOLUCIÓ de 3 de maig del 2010, del conseller de Medi Ambient, Aigua, Urbanisme i Habitatge per la qual es prorroga per dotze mesos el que disposen les disposicions transitòries primera i segona del Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6267

Data del DOGV
:   14-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5287


Data del document
:   03-05-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Dret de l'habitatge
    * habitatge social
    * terreny edificable
    * legislació
    * lloguer moderat
    * promoció immobiliària
    * programa d'actuació
    * suport econòmic
    * política de l'habitatge
    * arrendament immobiliari
    * assegurança de danys
    * estalvi d'energia

RESOLUCIÓ de 3 de maig del 2010, del conseller de Medi Ambient, Aigua, Urbanisme i Habitatge per la qual es prorroga per dotze mesos el que disposen les disposicions transitòries primera i segona del Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012. [2010/5287]  
La Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, de l'Estatut d'autonomia de la Comunitat Valenciana, estableix en l'article 49.19ª la competència exclusiva de la Generalitat en matèria d'habitatge. El mateix Estatut d'autonomia en l'article 16 garanteix el dret d'accés a un habitatge digne dels ciutadans valencians.  
D'una banda, la disposició transitòria primera del Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012, habilita el conseller de Medi Ambient, Aigua, Urbanisme i Habitatge per a la pròrroga del que disposa aquesta disposició transitòria respecte a la superfície màxima dels habitatges.  
D'altra banda, la disposició transitòria segona de l'esmentat Decret 66/2009, de 15 de maig, del Consell, habilita el conseller de Medi Ambient, Aigua, Urbanisme i Habitatge per a la pròrroga del que disposa la disposició transitòria segona respecte al valor dels terrenys.  
Vistes les esmentades disposicions legals i d'acord amb la proposta de la directora general d'Habitatge i Projectes Urbans, resolc:  
Primer  
Prorrogar pel termini de 12 mesos a partir del 20 de maig del 2010 el que estableix la disposició transitòria primera, respecte a la superfície màxima dels habitatges protegits de nova construcció, en relació amb el que disposa l'article 6 del Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012.  
Segon  
Prorrogar pel termini de 12 mesos a partir del 20 de maig del 2010 el que estableix la disposició transitòria segona, respecte al valor dels terrenys, en relació amb la limitació establida en aquest sentit en el Reglament de protecció pública de l'habitatge per a les sol·licituds de qualificació de promocions completes de qualsevol règim o modalitat, quan s'acredite que el solar va ser adquirit amb anterioritat a l'entrada en vigor del Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012.  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que es considere procedent. Tot això de conformitat amb el que estableixen els articles 116 i 117 de la Llei 30/1992, de 26 de novembre, del règim jurídic de les administracions públiques i del procediment administratiu comú, i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
València, 3 de maig de 2010. - El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.